# Den Europæiske Unions C 133A/1. m

| | ISSN 1977-0871 |
| --- | --- |
| Den Europæiske Unions
  Tidende | C 133A |
| | |
| Dansk udgave | Meddelelser og oplysninger | 57. årgang1. maj 2014 |

ISSN 1977-0871

Den Europæiske Unions

Tidende

C 133A

Dansk udgave

Meddelelser og oplysninger

57. årgang1. maj 2014

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Centralbank |
| 2014/C 133A/01 | Indkaldelse af interessetilkendegivelser vedrørende eksterne eksperter med henblik på udnævnelse af medlemmer af og suppleanter til Det Administrative Klagenævn i Den Europæiske Centralbank (Frankfurt am Main, Tyskland) | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Den Europæiske Centralbank

2014/C 133A/01

Indkaldelse af interessetilkendegivelser vedrørende eksterne eksperter med henblik på udnævnelse af medlemmer af og suppleanter til Det Administrative Klagenævn i Den Europæiske Centralbank (Frankfurt am Main, Tyskland)

1

| | |
| --- | --- |
| 2014/C 133A/02 | Oversigt over udvælgelsesprøver i EU-Tidende, C ... A-udgaven | 5 |

2014/C 133A/02

Oversigt over udvælgelsesprøver i EU-Tidende, C ... A-udgaven

5

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Centralbank

| 1.5.2014 | DA | Den Europæiske Unions Tidende | CA 133/1 |
| --- | --- | --- | --- |

1.5.2014

DA

Den Europæiske Unions Tidende

CA 133/1

---

Indkaldelse af interessetilkendegivelser vedrørende eksterne eksperter med henblik på udnævnelse af medlemmer af og suppleanter til Det Administrative Klagenævn i Den Europæiske Centralbank (Frankfurt am Main, Tyskland)

2014/C 133 A/01

1.   Indledning

Den Fælles Tilsynsmekanisme (Single Supervisory Mechanism, herefter »SSM«) er oprettet ved Rådets forordning (EU) nr. 1024/2013 (1) med hjemmel i artikel 127, stk. 6, i traktaten om Den Europæiske Unions funktionsmåde. SSM omfatter Den Europæiske Centralbank (ECB) og de kompetente nationale myndigheder i de medlemsstater, der har euroen som valuta, med mulighed for at etablere et tæt samarbejde med de kompetente myndigheder i medlemsstater, der ikke har euroen som valuta. ECB bliver ansvarlig for SSM's overordnede funktion.

I henhold til artikel 24, stk. 1, i forordning (EU) nr. 1024/2013 opretter ECB et administrativt klagenævn (herefter »Det Administrative Klagenævn«), der udfører intern administrativ revision af afgørelser truffet af ECB under udøvelsen af de beføjelser, den er tillagt i henhold til forordning (EU) nr. 1024/2013, efter en anmodning om revision.

ECB gennemfører derfor denne indkaldelse af interessetilkendegivelser med henblik på udnævnelse af de fem medlemmer af Det Administrative Klagenævn og to suppleanter i henhold til artikel 4 i afgørelse ECB/2014/16 (2).

2.   ECB og Det Administrative Klagenævn

Det Administrative Klagenævn er en integreret del af SSM. Enhver fysisk eller juridisk person kan i de tilfælde, der er omhandlet i artikel 24, stk. 1, i forordning (EU) nr. 1024/2013, anmode om revision af en afgørelse truffet af ECB i henhold til denne forordning, som er rettet til den pågældende. Undtaget herfra er afgørelser truffet af ECB's Styrelsesråd i henhold til denne forordnings artikel 24, stk. 7.

3.   Det Administrative Klagenævns sammensætning

I henhold til artikel 24, stk. 2, i forordning (EU) nr. 1024/2013 sammensættes Det Administrative Klagenævn af fem personer samt to suppleanter med godt omdømme. Det vil have tilstrækkelige ressourcer og ekspertise til at vurdere udøvelsen af ECB's beføjelser i henhold til forordning (EU) nr. 1024/2013. Medlemmerne af Det Administrative Klagenævn og de to suppleanter udnævnes af ECB for en mandatperiode på fem år, som kan forlænges én gang. De handler uafhængigt og ud fra almene samfundshensyn.

De to suppleanter vil midlertidigt træde i stedet for Det Administrative Klagenævns medlemmer, hvis de er midlertidigt uarbejdsdygtige, afgår ved døden, fratræder eller fratages embedet, eller hvis der i forbindelse med en bestemt anmodning om revision er alvorlig og begrundet bekymring for, at der foreligger en interessekonflikt, f.eks. hvor et medlem af Det Administrative Klagenævn har en privat eller personlig interesse, som kan påvirke, eller synes at påvirke, den pågældendes uvildige og objektive udførelse af dennes hverv.

Det Administrative Klagenævns medlemmer og disses suppleanter udpeges af Direktionen efter høring af Tilsynsrådet og udnævnes af ECB's Styrelsesråd. Styrelsesrådet fastsætter desuden de nærmere vilkår for udnævnelsen af Det Administrative Klagenævns medlemmer og suppleanter.

4.   Formanden og næstformanden for Det Administrative Klagenævn

Det Administrative Klagenævn udpeger dets formand og næstformand blandt medlemmerne. Formanden sikrer Det Administrative Klagenævns funktion, en effektiv behandling af revisionerne og overholdelsen af forretningsordenen. Næstformanden bistår formanden i udførelsen af dennes hverv og træder i formandens sted, når denne er forhindret, eller på dennes anmodning, for at sikre Det Administrative Klagenævns funktion.

5.   Det Administrative Klagenævns medlemmers og suppleanters kvalifikationer og erfaring

I overensstemmelse med artikel 24, stk. 2, i forordning (EU) nr. 1024/2013 udvælges Det Administrative Klagenævns medlemmer og suppleanter på grundlag af deres gode omdømme og deres dokumenterede relevante viden og professionelle erfaring, herunder på tilsynsområdet, på et tilstrækkelig højt niveau inden for bankvæsen eller andre finansielle tjenesteydelser. Aktuelt personale ved ECB samt aktuelt personale ved de kompetente myndigheder eller andre nationale institutioner eller EU-institutioner, -organer, -kontorer eller -agenturer, som er involveret i de opgaver, som ECB udfører i henhold til de beføjelser, den er tillagt i henhold til forordning (EU) nr. 1024/2013, kan ikke udvælges til medlemmer eller suppleanter. Det Administrative Klagenævns medlemmer og suppleanter må ikke have anden beskæftigelse inden for bankområdet eller det finansielle område, som ville kunne bringe dem i en interessekonflikt og begrænse deres evne til at behandle klager. De skal være til rådighed med kort varsel til at behandle klager over ECB's afgørelser.

Ved udnævnelsen af Det Administrative Klagenævns medlemmer og de to suppleanter sikres det, at der så vidt muligt er en passende geografisk og kønsmæssig balance mellem medlemsstaterne.

Ansøgerne udvælges på grundlag af en sammenligning, som foretages af ECB. Følgende kriterier vil især blive lagt til grund:

a.   
  Udvælgelseskriterier

Ansøgerne skal besidde alle de følgende kvalifikationer og kompetencer:

| — | særdeles godt kendskab til og indsigt i EU's lovgivning inden for bankvæsen og andre finansielle tjenesteydelser |
| --- | --- |

—

særdeles godt kendskab til og indsigt i EU's lovgivning inden for bankvæsen og andre finansielle tjenesteydelser

| — | særdeles godt kendskab til og indsigt i banksektorens funktion |
| --- | --- |

—

særdeles godt kendskab til og indsigt i banksektorens funktion

| — | særdeles godt kendskab til og indsigt i tilsynsprocedurer og juridisk virksomhed inden for tilsynsmæssige klageprocedurer. |
| --- | --- |

—

særdeles godt kendskab til og indsigt i tilsynsprocedurer og juridisk virksomhed inden for tilsynsmæssige klageprocedurer.

Desuden er det en klar fordel, hvis ansøgerne har en eller flere af følgende kvalifikationer og kompetencer:

| — | tilsynserfaring i banksektoren eller erfaring med juridisk arbejde vedrørende tilsyn |
| --- | --- |

—

tilsynserfaring i banksektoren eller erfaring med juridisk arbejde vedrørende tilsyn

| — | indgående kendskab til EU-institutionerne og beslutningsprocesserne i EU samt andre europæiske og internationale processer af relevans for ECB's, og navnlig SSM's, aktiviteter |
| --- | --- |

—

indgående kendskab til EU-institutionerne og beslutningsprocesserne i EU samt andre europæiske og internationale processer af relevans for ECB's, og navnlig SSM's, aktiviteter

| — | indgående kendskab til ECB's, og navnlig SSM's, opgaver og virkemåde. |
| --- | --- |

—

indgående kendskab til ECB's, og navnlig SSM's, opgaver og virkemåde.

b.   
  Formelle krav

Ansøgerne skal opfylde alle de følgende formelle krav ved ansøgningsfristens udløb. De skal:

| — | være statsborgere i en EU-medlemsstat og være i besiddelse af deres fulde borgerlige rettigheder |
| --- | --- |

—

være statsborgere i en EU-medlemsstat og være i besiddelse af deres fulde borgerlige rettigheder

| — | have et særdeles godt kendskab til engelsk med dokumenterede skriftlige færdigheder og præsentationsevner |
| --- | --- |

—

have et særdeles godt kendskab til engelsk med dokumenterede skriftlige færdigheder og præsentationsevner

| — | have et godt kendskab til mindst et andet officielt EU-sprog. |
| --- | --- |

—

have et godt kendskab til mindst et andet officielt EU-sprog.

Et særdeles godt eller godt kendskab til andre officielle EU-sprog er en fordel.

6.   Aflønning

De udvalgte kandidater aflønnes i forhold til de opgaver, som de tildeles.

7.   Udnævnelse

Udvælgelsesproceduren gennemføres i overensstemmelse med forordning (EU) nr. 1024/2013 og Det Administrative Klagenævns forretningsorden. Medlemmerne af Det Administrative Klagenævn og deres suppleanter udnævnes personligt af ECB's Styrelsesråd og må derfor ikke delegere deres ansvarsområder til andre medlemmer eller tredjemand.

8.   Uafhængighed og loyalitets- og interesseerklæring

Det Administrative Klagenævns medlemmer og suppleanter handler uafhængigt og ud fra almene samfundshensyn. I dette øjemed skal de afgive en offentlig loyalitetserklæring og en offentlig interesseerklæring, hvoraf det fremgår, om der foreligger eller ikke foreligger direkte eller indirekte interesser, som kan anses for at skade deres uafhængighed. Desuden skal de erklære, at de vil iagttage fortrolighedsreglerne.

9.   Erklæring om beskyttelse af personoplysninger

ECB behandler alle personlige oplysninger om kandidaterne i henhold til Europa-Parlamentets og Rådets forordning (EF) nr. 45/2001 (3) og afgørelse ECB/2007/1 (4). Dette gælder navnlig disse oplysningers fortrolighed og sikkerhed. ECB's generaldirektør for den juridiske tjeneste udpeges som den registeransvarlige ved behandlingen af personoplysninger i forbindelse med ECB's deltagelse i udvælgelsesproceduren på baggrund af denne indkaldelse af interessetilkendegivelser. Formålet med databehandlingen er at organisere udvælgelsen og udnævnelsen af medlemmerne af Det Administrative Klagenævn. Alle personoplysninger bliver udelukkende behandlet til dette formål.

Modtagerne af kandidaternes personoplysninger er medlemmerne af udvælgelseskomitéen, ECB's Direktion og ECB's Tilsynsråd samt medlemmerne af ECB's Styrelsesråd.

ECB kan beholde de udvalgte kandidaters oplysninger i op til fem år efter embedsperiodens udløb. De øvrige kandidaters data opbevares i to år fra afslutningen af udvælgelsesproceduren. I tilfælde af retstvister forlænges den ovenfor nævnte opbevaringsperiode med to år fra afslutningen af alle relevante retssager.

Kandidaterne har ret til adgang til deres oplysninger og til at opdatere eller rette deres identifikationsdata. Oplysninger, der dokumenterer opfyldelse af de formelle krav og udvælgelseskriterierne, kan dog ikke opdateres eller rettes efter udløbet af ansøgningsfristen for denne indkaldelse af interessetilkendegivelser for at sikre, at principperne om lige adgang og ikkediskrimination overholdes, samt at udvælgelsesproceduren er solid, gennemsigtig og retfærdig for alle kandidaterne.

Kandidaterne har ret til adgang til deres evalueringsoplysninger under hele proceduren. For at sikre fortroligheden af udvælgelseskomitéens, ECB's Direktions, ECB's Tilsynsråds og Styrelsesrådets overvejelser og beslutningstagning og for at beskytte de øvrige kandidaters rettigheder og friheder er kandidaternes adgang begrænset til deres egen ansøgning og de dele af vurderingen, der angår dem.

Kandidaterne har til enhver tid ret til at henvende sig til Den Europæiske Tilsynsførende for Databeskyttelse.

Efter udnævnelsen offentliggøres navnene på Det Administrative Klagenævns medlemmer og suppleanter på ECB's websted.

10.   Ansøgningsprocedure

Ansøgningerne kan kun komme i betragtning, hvis de er indsendt i overensstemmelse med nedenstående procedurer og indeholder følgende:

| — | udfyldt ansøgningsskema, som findes på http://www.ecb.europa.eu |
| --- | --- |

—

udfyldt ansøgningsskema, som findes på http://www.ecb.europa.eu

| — | et opdateret curriculum vitae (den europæiske cv-model (anbefales) kan downloades på samme webadresse). |
| --- | --- |

—

et opdateret curriculum vitae (den europæiske cv-model (anbefales) kan downloades på samme webadresse).

Ansøgninger indgives senest 21 kalenderdage efter offentliggørelsen af denne indkaldelse af interessetilkendegivelser i Den Europæiske Unions Tidende (datoen for modtagelsen gælder som dokumentation). Ansøgningen kan indgives enten med anbefalet post eller en privat kurertjeneste til følgende adresse:

European Central Bank, Director General Legal Services, Kaiserstraße 29, 60311 Frankfurt, Germany

Ansøgningen skal være underskrevet af ansøgeren.

Ansøgninger, der er indgivet efter ovennævnte frist eller med andre midler (f.eks. pr. fax), vil ikke blive taget i betragtning. Uklare eller ufuldstændige ansøgninger vil ikke blive taget i betragtning. For at fremme udvælgelsesprocessen vil al kommunikation med kandidaterne vedrørende denne indkaldelse af interessetilkendegivelser foregå på engelsk.

Kandidater skal straks orientere ECB skriftligt om eventuelle ændringer i deres situation eller adresse, således at deres ansøgning kan blive ajourført.

Alle kandidater i forbindelse med denne indkaldelse af interessetilkendegivelser underrettes om resultatet af udvælgelses- og udnævnelsesprocessen.

---

(1)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).

(2)  Afgørelse ECB/2014/16 af 14. april 2014 om nedsættelse af Det Administrative Klagenævn og forretningsordenen for dette (endnu ikke offentliggjort i EU-Tidende).

(3)  Europa-Parlamentet og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

(4)  Afgørelse ECB/2007/1 af 17. april 2007 om vedtagelse af gennemførelsesbestemmelser vedrørende databeskyttelse i Den Europæiske Centralbank (EUT L 116 af 4.5.2007, s. 64).

---

1.5.2014

| 1.5.2014 | DA | Den Europæiske Unions Tidende | CA 133/5 |
| --- | --- | --- | --- |

DA

Den Europæiske Unions Tidende

CA 133/5

---

OVERSIGT OVER UDVÆLGELSESPRØVER I EU-TIDENDE, C ... A-UDGAVEN

2014/C 133 A/02

Nedenstående liste viser, hvilke udvælgelsesprøver der er offentliggjort i indeværende år.

Medmindre andet er angivet, er de pågældende EU-Tidender udkommet på alle sprog.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |
| 56 | |
| 60 | |
| 62 | |
| 65 | |
| 73 | (DE/EN/FR) |
| 74 | |
| 81 | |
| 88 | |
| 92 | (DE/EN/FR) |
| 97 | |
| 98 | |
| 99 | |
| 108 | |
| 109 | |
| 116 | |
| 119 | |
| 133 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

56

60

62

65

73

(DE/EN/FR)

74

81

88

92

(DE/EN/FR)

97

98

99

108

109

116

119

133

---